Lav et referat af nedenstående tekst:

Tekst:
Det var en dramatisk udmelding, der kom fra ledelsen på Aalborg Universitetshospital mandag morgen , da alle dagens 300 planlagte operationer udover hjerte- og kræftoperationer ville blive aflyst, fordi hospitalet er presset af akutte patienter. - Vi har gennem en længere periode modtaget rigtig mange akutte patienter, hvilket har presset vores senge-kapacitet. Mandag og tirsdag har vi haft ekstraordinært travlt, og derfor så vi ind i at måtte aflyse planlagte operationer og behandlinger, fortæller Jens Ole Skov, hospitalsdirektør for Aalborg Universitetshospital. Du kan se hele inslaget herunder: Patienter ligger på gangene Hospitalet er så presset på nuværende tidspunkt, at to-personers sengestuer har fået proppet en ekstra seng ind, mens der på apopleksiafdelingen ligger patienter med blodpropper på gangene. Af nød bliver medicinske patienter flytter over kirurgisk afsnit, og det betyder aflyste operationer. - Vi har desværre en belægning, som er over de 100 procent, og dermed også flere patinter, end vi normalt har kapacitet til, og det betyder, at vi har patinter, som vi ikke kan tilbyde en sengeplads på en stue, fortæller Jens Ole Skov. Ifølge sygehusledelsen er det især akutte influenza- og corona-patienter, der presser sygehuset. Overlæge på den infektionsmedicinske afdeling hos Aalborg Universitetshospital, Henrik Nielsen, ser dog kun de senest patienter som dråben, der har fået bægeret til at flyde over. - Inden influenza var sygehusene allerede så presset, at der dagligt lå patienter på de medicinske afdelinger ude på gangene, derfor betyder bare nogle få ekstra patienter, at der ikke er plads, fortæller overlægen. Mangler personale Overbelægningen på hospitalet kan godt blive værre i de kommende uger. For Nordjylland er lige nu hårdere ramt af influenza end andre dele af landet, og epidemien har ikke toppet endnu. - Hvis vi ser på kurven over de seneste uger, så vil det fortsætte med at stige med et forventet toppunkt omkring 1. februar. Situationen er også forværret af at hospitalerne landet over mangler personale. -	Det, vi ser er et stort antal af akutte patinter, er det, der presser hospitalet, men det gør det ikke nemmere, at vi samtidig arbejder med at fastholde og rekrutterer medarbejdere, men den aktuelle situation er affødt af et stort antal patinter, som søger behandling hos os, siger overlægen. Følger nøje med Et par timer efter den dramatiske besked, kom der en kontramelding fra hospitalsleddelsen. Nu var det ikke længere 300 operationer, der skulle aflyses tirsdag. Det var mindre end 20. - Heldigvis, selvom 20 også er for mange, konstaterer Jens Ole Skov og fortsætter. - Men vi så ind i, at det var et langt større antal. Skulle jeg kommunikerer det i dag, så havde jeg nok også gjort det mere nuancerede, men det var også dels et signal til omverden om, at vi er rigtig presset, og derfor kan man risikerer at få aflyst sin behandling. Samtidig var det et signal til vores personale om, at hvis det er for at sikre den forsvarlige patientbehandling, så er der en mulighed for at aflyse og en accept af det, fortæller Jens Ole Skov. Hospitalsdirektøren på Aalborg Universitetshospital forventer at der det kun er få operationer, der bliver aflyst i de kommende dage. -	Heldigvis er det taget af i forhold til mandag. Der er dog stadig et ekstraordinært antal af patienter, som kommer ind akut, så vi håber på, at den tendens fortsætter de kommende dag, men vi følger situationen tæt og må tage bestikke af det.

Referat:
Aalborg Universitetshospital har tirsdag været nødsaget til at aflyse flere operationer, fordi sygehuset er presset af indlagte influenza- og coronapatienter og af personalemangel.